У каледжы для навучання створаны выдатныя ўмовы. Ёсць добра абсталяваныя класы-майстэрні, створаны фонд дыпломных і курсавых работ. Лепшыя з іх сталі музейнымі экспанатамі. З 1998 г. у каледжы працуе прыгожая выставачная зала (загадчык – выкладчыца Н.Л. Чырвонцава). У ёй рэгулярна праходзяць выстаўкі работ навучэнцаў, выкладчыкаў і мастакоў горада для прапаганды мастацтва. Інтэр’еры каледжа ўпрыгожваюць работы навучэнцаў.